KOMISSION TÄYTÄNTÖÖNPANOASETUS (EU) 2022/980,

annettu 23 päivänä kesäkuuta 2022,

täytäntöönpanoasetuksen (EU) N:o 75/2013 muuttamisesta sokerialan lisätuontitullien osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 182 artiklan 4 kohdan,

sekä katsoo seuraavaa:

(1) Komission asetuksen (EY) N:o 951/2006 (2) 36 artiklassa säädetään tiettyihin sokerialan tuotteisiin sovellettavista lisätuontitulleista.

(2) Komission täytäntöönpanoasetuksessa (EU) N:o 75/2013 (3) säädettiin senhetkiset markkinaolosuhteet ja ennusteet huomioon ottaen lisätuontitullien soveltamatta jättämisestä useiden sokerituotteiden osalta 30 päivään syyskuuta 2015 asti. Koska vallitsevat markkinaolosuhteet eivät olleet muuttuneet merkittävästi kyseisen päivämäärän jälkeen, ajanjaksoa lisätuontitullien soveltamatta jättämisestä jatkettiin komission täytäntöönpanoasetuksella (EU) N:o 1278/2014 (4)30 päivään syyskuuta 2017 asti ja edelleen komission täytäntöönpanoasetuksella (EU) 2017/1409 (5)30 päivään syyskuuta 2022 asti.

(3) Asetuksen (EU) N:o 1308/2013 182 artiklan 2 kohdan mukaan lisätuontitulleja ei määrätä, jos tuonti ei todennäköisesti häiritse unionin markkinoita tai jos vaikutukset eivät olisi oikeassa suhteessa asetettuihin tavoitteisiin nähden. Ottaen huomioon maailman ja unionin sokerimarkkinoiden perustekijät sellaisten sokerituotteiden tuonti, joista kannetaan yhteisessä tullitariffissa määrätty tuontitulli, ei edelleenkään todennäköisesti häiritse unionin markkinoita. Näin ollen kyseiseen tuontiin ei pitäisi soveltaa lisätulleja, jollei markkinatilanne muutu merkittävästi.

(4) Siksi täytäntöönpanoasetuksen (EU) N:o 75/2013 1 artiklassa säädettyä ajanjaksoa, jona lisätuontitulleja jätetään soveltamatta useiden sokerituotteiden osalta, olisi jatkettava.

(5) Sen vuoksi täytäntöönpanoasetusta (EU) N:o 75/2013 olisi muutettava.

(6) Tätä asetusta olisi oikeusvarmuuden vuoksi sovellettava sitä päivää seuraavasta päivästä, jona täytäntöönpanoasetuksen (EU) N:o 75/2013 1 artiklassa säädetty ajanjakso päättyy.

(7) Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Korvataan täytäntöönpanoasetuksen (EU) N:o 75/2013 1 artiklassa ilmaisu ”30 päivään syyskuuta 2022” ilmaisulla ”30 päivään syyskuuta 2027”.

2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä lokakuuta 2022.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä kesäkuuta 2022. Komission puolesta Puheenjohtaja Ursula VON DER LEYEN

(1) EUVL L 347, 20.12.2013, s. 671.

(2) Komission asetus (EY) N:o 951/2006, annettu 30 päivänä kesäkuuta 2006, neuvoston asetuksen (EY) N:o 318/2006 täytäntöönpanoa koskevista yksityiskohtaisista säännöistä kolmansien maiden kanssa käytävän sokerialan kaupan osalta (EUVL L 178, 1.7.2006, s. 24).

(3) Komission täytäntöönpanoasetus (EU) N:o 75/2013, annettu 25 päivänä tammikuuta 2013, asetuksesta (EY) N:o 951/2006 poikkeamisesta edustavien hintojen ja lisätuontitullien tiettyihin sokerialan tuotteisiin soveltamisen osalta ja sokerialan tiettyjen tuotteiden edustavien hintojen ja lisätuontitullien vahvistamisesta markkinointivuodeksi 2012/2013 annetun täytäntöönpanoasetuksen (EU) N:o 892/2012 kumoamisesta (EUVL L 26, 26.1.2013, s. 19).

(4) Komission täytäntöönpanoasetus (EU) N:o 1278/2014, annettu 1 päivänä joulukuuta 2014, asetusten (EY) N:o 967/2006, (EY) N:o 828/2009, (EY) N:o 891/2009 sekä täytäntöönpanoasetuksen (EU) N:o 75/2013 muuttamisesta (EUVL L 346, 2.12.2014, s. 26).

(5) Komission täytäntöönpanoasetus (EU) 2017/1409, annettu 1 päivänä elokuuta 2017, täytäntöönpanoasetuksen (EU) N:o 75/2013 ja asetuksen (EY) N:o 951/2006 muuttamisesta siltä osin kuin on kyse sokerialan lisätuontitulleista sekä isoglukoosin ja tiettyjen siirappien sakkaroosipitoisuuden laskemisesta (EUVL L 201, 2.8.2017. s. 21).